《发桂林刘帅立道同诸司出饯于甘棠渡口二首 其一》
宋代·孙觌

行尽海北天，笑指湘南路。使君载酒醪，拥节东城驻。

前驱千纛直，纵猎万人呼。尘流翳白日，十里映黄雾。

何人揖迎我，一苇横江渡。渺渺倦鸦翻，相随归薄暮。

作者简介：孙觌dí（1081～1169）字仲益，号鸿庆居士，常州晋陵（今江苏武进）人。孝宗乾道五年卒，年八十九（《直斋书录解题》卷一八）。孙觌为人依违无操，早年附汪伯彦、黄潜善，诋李纲，后复阿谀万俟卨，谤毁岳飞，《宋史》无传。孙觌善属文，尤长四六。著有《鸿庆居士集》、《内简尺犊》传世。